Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst i 137/15-ispravak , 123/17, 98/19 i 144/20), članka 51. Statuta Grada Drniša („Službeni glasnik Grada Drniša“, broj 2/21), Gradsko vijeće Grada Drniša na svojoj 4. sjednici održanoj dana 13. rujna 2021. godine, donosi

**O D L U K U**

**o donošenju III. Izmjena i dopuna Programa mjera za rješavanje stambenog pitanja**

**mladih obitelji na području Grada Drniša**

Članak 1.

Gradsko vijeće Grada Drniša donosi III. Izmjene i dopune Programa mjera za rješavanje stambenog pitanja mladih obitelji na području Grada Drniša, kao skup dijela mjera koje trebaju doprinijeti demografskoj obnovi i ostanku mladih ljudi na području Grada Drniša.

Odluci se prilaže tekst predmetnih III. Izmjena i dopune Programa mjera za rješavanje stambenog pitanja mladih obitelji na području Grada Drniša i čini njegov sastavni dio.

Članak 2.

Gradsko vijeće Grada Drniša zadužuje Gradonačelnika Grada Drniša za provedbu mjera iz Programa mjera za rješavanje stambenog pitanja mladih obitelji na području Grada Drniša.

Članak 3.

Ova Odluka o donošenju III. Izmjena i dopuna Program mjera za rješavanje stambenog pitanja mladih obitelji na području Grada Drniša objavit će se u „Službenom glasniku Grada Drniša“.

Sastavni dio ove Odluke čine III. Izmjene i dopune Programa mjera za rješavanje stambenog pitanja mladih obitelji na području Grada Drniša.

Članak 4.

Ova Odluka stupa na snagu osmog dana od dana objave u “Službenom glasniku Grada Drniša”.

KLASA: 302-02/18-20/2

URBROJ: 2182/06-21-55

Drniš, 13. rujna 2021. godine.

GRAD DRNIŠ

GRADSKO VIJEĆE

PREDSJEDNIK:

Tomislav Dželalija, dipl.ing.

**III. Izmjene i dopune Programa mjera za**

**rješavanje stambenog pitanja mladih obitelji na području**

**Grada Drniša**

Točka 1.

U Programu mjera za rješavanje stambenog pitanja mladih obitelji na području Grada Drniša („Službeni glasnik Grada Drniša“, broj 6/18, 5/19 i 8/20) u glavi 4., točka 4.2. u opisu mjere 2. stavak 2., mijenja se i glasi:

*„Podnositelj prijave na javni natječaj za mjeru 2. iz ovog Programa mora biti vlasnik građevinskog zemljišta na području Grada Drniša i može ostvariti pravo na sufinanciranje za gradnju stambenog objekta (obiteljske kuće) pod uvjetom da gradnja istog nije započeta prije objave javnog natječaja ili je započeo s izgradnjom vlastitog stambenog objekta (kućom) prije raspisivanja javnog natječaja, ali je razina izgrađenosti objekta u trenutku raspisivanja javnog natječaja manja od razine visokog Roh-Bau“.*

Točka 2.

Ostale odredbe Programa mjera za rješavanje stambenog pitanja mladih obitelji na području Grada Drniša („Službeni glasnik Grada Drniša“, broj 6/18, 5/19 i 8/20) ostaju neizmijenjene.

KLASA: 302-02/18-20/2

URBROJ: 2182/06-21-56

Drniš, 13.rujna 2021. godine

GRADSKO VIJEĆE

GRADA DRNIŠA

PREDSJEDNIK:

Tomislav Dželalija, dipl.ing.